|  |  |  |
| --- | --- | --- |
| |  |  | | --- | --- | | [Navn 1] [Navn 2]  Studienr.: XXXXXXXX | **Studienævn for XXX** Adresse Postnr. by  Sagsbehandler:  [Navn 1][Navn 2]  Telefon: 9940 ####  Email: xxx@xxx.aau.dk | |

Dato: [Brevdato]  
 Sagsnr.: [Sagsnr.]

**Afgørelse i din sag om dispensation fra studieinaktivitetsreglerne**

Studienævnet for XXX har nu truffet afgørelse i din sag om dispensation fra studieinaktivitetsreglerne. Du har den XXX indsendt ansøgning herom.

**Resultatet er**:

* Studienævnet vurderer, at du er berettiget til en dispensation
* Dispensationen er gældende til den 31-08-20**XX**

Det betyder, at din indskrivning på Aalborg Universitet stadig er gældende.

På de næste sider kan du læse mere om begrundelsen og reglerne for afgørelsen.

Venlig hilsen

Navn  
Titel

**Begrundelsen for afgørelsen**

*Sådan vurderer vi sagen*

Studienævnet vurderer, at der foreligger usædvanlige forhold, der berettiger dig til en dispensation fra *Aalborg Universitets regler om ophør af indskrivning ved manglende studieaktivitet* (studieinaktivitetsreglerne). Din indskrivning på Aalborg Universitet er derfor stadig gældende.

Nedenfor følger en gennemgang af de hovedhensyn, der ligger til grund for studienævnets afgørelse.

*Hvad er afgørende for sagen*

Det fremgår af STADS, at du har været studieinaktiv i perioden [angiv periode]. Det følger af § 1 i studieinaktivitetsreglerne, at en studerendes indskrivning på en bacheloruddannelse, professionsbacheloruddannelse eller kandidatuddannelse, herunder erhvervskandidatuddannelse, ved Aalborg Universitet bringes til ophør, hvis vedkommende er studieinaktiv.

Studieinaktivitet defineres som de tilfælde, hvor en studerende inden for en sammenhængende periode på et år ikke har bestået en prøve, herunder ved en anden uddannelsesinstitution, der indgår som en del af den studerendes uddannelse ved Aalborg Universitet. Ved opgørelsen af den etårige periode udelades perioder, hvor den studerende har været bevilget orlov fra uddannelsen.

Studienævnet kan dog dispensere fra reglen, hvis der foreligger usædvanlige forhold, herunder sygdom, pasning af nærtstående, som er handicappede, alvorligt syge eller døende, barsel, adoption, værnepligt herunder tjeneste på værnepligtslignende vilkår, udsendelse som led i Forsvarets internationale operationer og militærnægtertjeneste. Studienævnet kan endvidere dispensere, såfremt den studerende alene mangler at bestå sit kandidatspeciale.

Studienævnet lægger vægt på, at… [beskrivelse af ansøgers begrundelse og dokumentation for usædvanlige forhold inkl. en vurdering af sagen ift. studienævnets praksis].

Studienævnet vurderer således, at der foreligger usædvanlige forhold, der berettiger dig til en dispensation fra studieinaktivitetsreglerne.

Din dispensation er gældende til den 31-08-20**XX. Du skal ikke foretage dig yderligere.**

**Lovgrundlag**

Her er de regler, studienævnet har afgjort din sag efter. Der er uddrag af reglerne til sidst i afgørelsen.

* § 5 i Aalborg Universitets studieinaktivitetsregler (regler af 10. maj 2020 om ophør af indskrivning ved manglende studieaktivitet på Aalborg Universitet) kan findes [her](https://www.ansatte.aau.dk/regler/uddannelse/ophor-af-indskrivning-ved-manglende-studieaktivitet-ba#oprindelse,-baggrund-og-historik).
* Bachelor- og kandidatuddannelse:  
  § 42, nr. 5, i bekendtgørelse nr. 51 af 14. januar 2024 om adgang til universitetsuddannelser tilrettelagt på heltid (universitetsadgangsbekendtgørelsen). Kan findes [her](https://www.retsinformation.dk/eli/lta/2024/51).
* Professionsbacheloruddannelse:  
  § 36, nr. 5, i bekendtgørelse nr. 56 af 10. januar 2024 om adgang til erhvervsakademiuddannelser og professionsbacheloruddannelser (EA og PB adgangsbekendtgørelsen). Kan findes [her](https://www.retsinformation.dk/eli/lta/2024/56).

**Lovuddrag**

*Regler af 10. maj 2020 om ophør af indskrivning ved manglende studieaktivitet på Aalborg Universitet (studieinaktivitetsreglerne)*

§ 5. Studienævnet kan efter ansøgning dispensere fra bestemmelserne i § 1, såfremt der foreligger usædvanlige forhold, herunder sygdom, pasning af nærtstående, som er handicappede, alvorligt syge eller døende, barsel, adoption, værnepligt herunder tjeneste på værnepligtslignende vilkår, udsendelse som led i Forsvarets internationale operationer og militærnægtertjeneste.

*Bekendtgørelse nr. 51 af 14. januar 2024 om adgang til universitetsuddannelser tilrettelagt på heltid (universitetsadgangsbekendtgørelsen)*

§ 42. Universitetet bringer indskrivningen til ophør for studerende, der

1) har gennemført uddannelsen,

2) er afskåret fra at fortsætte uddannelsen, fordi den pågældende ikke har bestået studiestartsprøven,

3) er afskåret fra at gennemføre uddannelsen, fordi den pågældende har opbrugt sine prøveforsøg,

4) er afskåret fra at fortsætte uddannelsen, fordi den pågældende ikke har deltaget i eller har bestået førsteårsprøven,

5) er afskåret fra at fortsætte uddannelsen, fordi den pågældende ikke har opfyldt et studieaktivitetskrav,

6) er afskåret fra at fortsætte uddannelsen som følge af uddannelsens regler,

7) melder sig ud af uddannelsen, eller

8) er varigt bortvist fra universitetet.

*Bekendtgørelse nr. 56 af 10. januar 2024 om adgang til erhvervsakademiuddannelser og professionsbacheloruddannelser (EA og PB adgangsbekendtgørelsen)*

§ 36. Uddannelsesinstitutionen bringer indskrivningen til ophør for studerende, der

1) har gennemført uddannelsen,

2) er afskåret fra at fortsætte uddannelsen, fordi den pågældende ikke har bestået studiestartsprøven,

3) er afskåret fra at gennemføre uddannelsen, fordi den pågældende har opbrugt sine eksamensforsøg,

4) er afskåret fra at fortsætte uddannelsen, fordi den pågældende ikke har deltaget i eller har bestået førsteårsprøven,

5) er afskåret fra at fortsætte uddannelsen, fordi den pågældende ikke har opfyldt et studieaktivitetskrav,

6) er afskåret fra at fortsætte uddannelsen som følge af uddannelsens regler (eksempelvis reglen om maksimal studietid),

7) melder sig ud af uddannelsen eller

8) er varigt bortvist af institutionen.